
R A P O R T

asupra propunerii legislative pentru arborarea permanentă a Drapelului României pe clădirea Palatului Parlamentului.



Cu adresa nr.198 din 14 iunie 1999, înregistrată sub nr.464/XVIII/11 din 15 iunie 1999, Secretarul general al Camerei Deputaţilor a trimis Comisiei juridice, de disciplină şi imunităţi, spre dezbatere şi avizare în fond, propunerea legislativă menţionată mai sus.



În şedinţa din 8 septembrie 1999, Comisia juridică, de disciplină şi imunităţi a examinat această propunere legislativă şi a hotărât, în majoritate de voturi, să propună plenului Camerei Deputaţilor respingerea acestei propuneri legislative.



Motivaţia propunerii de respingere a iniţiativei legislative este aceea că prin art.2 lit.a) din Legea nr.75/1994 privind arborarea drapelului României, intonarea imnului naţional şi folosirea sigiliilor cu stema României de către autorităţile şi instituţiile publice, se dispune expres că: “Drapelul României se arborează în mod permanent pe edificiile şi în sediile autorităţilor şi instituţiilor publice”. Deci, şi pe clădirea Palatului Parlamentului. Ori, dacă se adoptă propunerea legislativă suntem în prezenta unei duble reglementări.



De asemenea, Consiliul Legislativ, în Avizul negativ nr.568/08.06.1999, propune respingerea iniţiativei legislative pentru aceleaşi considerente.



Având în vedere conţinutul juridic şi obiectul reglementării, aceasta are caracter de lege ordinară.


           P R E S E D I N T E,                         SECRETAR,

                     Emil Teodor Popescu                    Nicolae Grădinaru

red. consilier

        Sorin Rânjea

